Source: http://www2.gandul.info/stiri/iccj-dupa-decizia-ccr-vineri-vor-fi-trasi-la-sorti-membrii-completelor-de-5-judecatori-pentru-2018-17624685
Timestamp: 2019-05-21 21:23:08+00:00
Document Index: 14509303

Matched Legal Cases: ['CCR ', 'CCR ', 'ICCJ ', 'CCR ', 'CCR ', 'CCR ', 'CCR ', 'CCR ']

ÎCCJ a tras la sorţi judecătorii din procesul lui Dragnea. Liderul PSD a cerut suspendarea tragerii. Iulian Dragomir nu mai e în complet
Cele mai importante ştiri ale dimineţii
1655 vizualizări 9 nov 2018 vineri, 9 noiembrie 2018
La Înalta Curte de Casaţie şi Justiţie (ÎCCJ) a fost primită, vineri dimineaţă, o solicitare din partea preşedintelui PSD Liviu Dragnea de suspendare a tragerii la sorţi de vineri a completurilor de 5 judecători, au declarat, pentru MEDIAFAX, surse judiciare.
Suirse judiciare au declarat pentru MEDIAFAX că la sediul Înaltei Curţi de Casaţie şi Justiţie a fost primită, vineri dimineaţă, o solicitare din partea preşedintelui PSD, Liviu Dragnea, de suspendare a tragerii la sorţi şi de anulare a hotărârii Colegiului de conducere prin care se organiza această tragere la sorţi vineri.
Instanţa supremă a schimbat însă, vineri, prin tragere la sorţi, membrii completelor de cinci judecători pentru 2018 după ce CCR a decis că există conflict juridic constituţional între Înalta Curte de Casaţie şi Justiţie şi Parlament.
Preşedintele Înaltei Curţi de Casaţie şi Justiţie, Cristina Tarcea, a tras la sorţi, vineri, noii judecători din completurile de 5, schimbând şi componenţa celui care judecă apelul în cazul lui Liviu Dragnea. Vicepreşedintele ÎCCJ, Iulian Dragomir, nu se mai regăseşte în acest complet.
Noul complet de 5 judecători, completul 1, care va judeca, printre altele dosare, şi apelul în cazul preşedintelui PSD, Liviu Dragnea, este format din Rodica Cosma, Valentin Şelaru, Simona Cristina Neniţă, Maria Francisca Vasile şi Ioana Alina Ilie.
Completul anterior era format din: vicepreşedintele Înaltei Curţi de Casaţie şi Justiţie (ICCJ) judecător Dragomir Ilie Iulian (preşedinte), iar ca membrii titulari: erau judecătorii Neniţă Simona Cristina, Grădinaru Daniel, Dragomir Florentina şi Lefterache Lavinia Valeria.
Instanţa supremă a schimbat, prin tragere la sorţi, membrii completelor de cinci judecători pentru 2018 după ce CCR a decis că există conflict juridic constituţional între Înalta Curte de Casaţie şi Justiţie şi Parlament.
Citeşte şi SENTINŢELE completelor de 5 judecători ÎCCJ, din 2014 până azi, lovite de NULITATE ABSOLUTĂ
În urma sesizării făcute de Guvern cu privire la existenţa unui conflict între Parlament şi ICCJ privind constituirea completurilor de 5 judecători, CCR a decis cu majoritate de voturi:
-A admis sesizarea formulată de prim-ministrul Guvernului României şi a constatat existenţa unui conflict juridic de natură constituţională între Parlament, pe de o parte, şi Înalta Curte de Casaţie şi Justiţie, pe de altă parte, generat de hotărârile Colegiului de conducere a Înaltei Curţi de Casaţie şi Justiţie, începând cu Hotărârea nr.3/2014, potrivit cărora au fost desemnaţi prin tragere la sorţi doar 4 din cei 5 membri ai Completurilor de 5 judecători, contrar celor prevăzute de art.32 din Legea nr.304/2004 privind organizarea judiciară, astfel cum a fost modificat şi completat prin Legea nr.255/2013.
-Înalta Curte de Casaţie şi Justiţie urmează a proceda de îndată la desemnarea prin tragere la sorţi a tuturor membrilor Completurilor de 5 judecători, cu respectarea art.32 din Legea nr.304/2004 privind organizarea judiciară, astfel cum a fost modificat şi completat prin Legea nr.207/2018.
Citeşte şi Plângerea Bombonicăi Prodana faţă de Instanţa Supremă: RESPINSĂ. Avocatul acuză imaginaţia INTERPRETATIVĂ a conducerii ÎCCJ
Decizia este definitivă şi general obligatorie.
Pe 2 octombrie, premierul Viorica Dăncilă a sesizat CCR în legătură cu existenţa unui conflict juridic între Parlament şi Înalta Curte de Casaţie şi Justiţie (ÎCCJ) cu privire la formarea completelor de cinci judecători de la instanţa supremă.
Controversele au început după ce a intrat în vigoare Legea 304/2004 de modificare a legii privind organizare judiciară. Aceasta prevede că vicepreşedintele Înaltei Curţi de Casaţie şi Justiţie şi preşedintele Secţiei Penale nu mai conduc completele de 5 judecători, ci toţi magistraţii din complet sunt traşi la sorţi.
Citeşte şi Românii au DREPTUL să se exprime ORIUNDE şi ORICÂND! Reacţie după ce ÎCCJ a decis că adunările publice trebuie DECLARATE în prealabil
Toni Greblă: Sentinţele definitive din 2014-2018, lovite de nulitate absolută
În prezent secretar general al Guvernului, Toni Greblă a pledat în faţa foştilor colegi de la CCR cauza Executivului. Greblă a trebuit să plece din funcţia de judecător constituţional, după ce DNA l-a trimis în judecată pentru fapte de corupţie. Într-un final, judecătorii ÎCCJ l-au achitat de acuzaţii. Miercuri, din noua funcţie, el a fost adversar chiar cu judecătorii care l-au absolvit de orice vină.
După ce a aflat decizia CCR, el a apreciat că, în cazul tuturor sentinţelor definitive din 2014 până acum, cei nemulţumiţi pot solicita revizuirea, pe motivul completelor constituite nelegal.
”Statul, prin instituţiile sale, are obligaţia să respecte de îndată deciziile instanţelor de judecată şi respectiv ale Curţii Constituţionale, astfel încât nici nu mai trebuie aşteptată motivarea Curţii şi Înalta Curte trebuie să se conformeze. După ce decizia Curţii va apărea în Monitorul Oficial, sunt căile prevăzute de lege, revizuire, contestaţie în anulare, nu pot să dau acum o opinie general valabilă, prin care cei care au fost judecaţi în apel de către un complet de 5 judecători format cu nerespectarea art.32 din Legea 304 au la îndemână această cale de atac pentru a reforma deciziile, pentru că nerespectarea compunerii completelor de judecată este sancţionată cu nulitatea absolută,” afirmă, categoric, Greblă. ”Numai sentinţele rămase definitive, pentru că celelalte sunt în curs de soluţionare şi se va remedia această deficienţă în compunerea completelor şi se va da o soluţie finală pe un complet constituit conform legii.”
Întrebat cum comentează afirmaţiile opoziţiei că decizia CCR l-ar putea ajuta pe preşedintele PSD Liviu Dragnea, secretarul general al Guvernului a indicat că ”nu ai ce să reformezi” în cazul liderului social-democrat.
”Păi nu, pentru că - din câte ştiu eu - hotărârea dlui Dragnea, dacă vă referiţi la asta, nu e definitivă, aşa încât nu ai ce să reformezi acolo, ci continuă judecata cu un complet constituit conform legii. Legea şi deciziile Curţii Constituţionale se aplică <erga omnes>, nu unei anumite persoane. Sigur, poate să profite şi Ionescu, şi Popescu, de această lege, dar nu are nicio... V-am spus: din câte ştiu eu, dosarul dlui Dragnea este în fază de apel, e chiar la începutul apelului şi va fi judecat în continuare de un complet compus conform art.32 din Legea 304,” a precizat Toni Greblă.
Citeşte şi DOSARUL COLECTIV. Începe audierea martorilor. Sunt judecaţi patronii clubului, pompierii, dar şi „PIEDONE”
Vicepreşedintele Camerei Deputaţilor, Florin Iordache (PSD), a declarat miercuri, după ce decizia CCR, că nelegalitatea compunerii completelor ar putea deveni motiv de revizuire a unor dosare.
”Până şi Înalta Curte trebuie sã respecte legea,” afirmă Iordache. ”Dacã Parlamentul, în aceastã vară, a stabilit un lucru, cum se compun completurile, nu poate pe lângă lege un colegiu de conducere, condus la un moment dat de doamna Stanciu .(...) Dacã noi am dat o lege şi am spus cã, din 23 iulie acest an, a intrat în vigoare şi trebuia să se constituie completurile prin tragere la sorţi la ÎCCJ, nu credeţi că şi Înalta Curte ar trebui sã respecte o lege? Din câte ştiu eu, din 2014 ar fi trebuit, odată cu mica reformă, ar fi trebuit să intre în vigoare această prevedere cu tragerea la sorţi şi cu completurile de cinci, pentru că altfel, aşa cum am stabilit noi la un moment dat în Codul de procedură penală, şi exista şi până acum, chiar există o cauză de revizuire a dosarelor de nelegalitatea compunerii completelor.”
Întrebat dacă decizia CCR ar putea influenţa toate dosarele judecate din 2014 şi până în prezent de completurile de cinci de la Înalta Curte, Iordache a răspuns: ”Aşteptăm motivarea. Dar repet, au fost o serie întreagă de români care au avut de suferit printr-o compunere nelegală”.
Iordache consideră că toţi cei nemulţumiţi ar putea ataca în instanţă constituirea completelor.
”Comunicatul a spus că se aplică de îndată (decizia CCR-n.r.). Asta înseamnă că aceste dosare, care se află pe rol acum, fără îndoială trebuie toţi cei cinci să fie traşi la sorţi, iar dosarele care au fost soluţionate, fãrã îndoialã, dau posibilitatea celor nemulţumiţi să solicite în instanţă faptul că acel complet a fost nelegal constituit.”
Citeşte şi Puteţi să-mi spuneţi de ce m-aţi oprit? Am văzut că ne făceaţi SEMNE! Mesajul VIRAL al poliţiei, care i-a luat pe nepregătite pe ŞOFERI